།དཔལ་ལྡན་ལྷ་མོའི་བསད་ལས་དགྲ་བགེགས་བསྒྲལ་ཆོག་བཞུགས་སོ། །
ཧཱུྃ། ན་མོ། སངས་རྒྱས་དཀོན་མཆོག་གཟུ་དང་དཔང་། །དམ་ཆོས་དཀོན་མཆོག་གཟུ་དང་སྤང་། །དགེ་འདུན་དཀོན་མཆོག་གཟུ་དང་དཔང་། །བླ་མ་ཡི་དམ་གཟུ་དང་དཔང་། །དཔའ་བོ་མཁའ་འགྲོ་གཟུ་དང་དཔང་། །ཆོས་སྐྱོངས་སྲུང་མ་གཟུ་དང་དཔང་། །བཀའ་ཡི་ལྷ་སྲིན་སྡེ་བརྒྱད་གཟུ་དང་དཔང་། །གཟུ་དང་དཔང་དུ་དཀོན་མཆོག་བཞུགས། །ན་མོ། ཕྱོགས་བཅུའི་འཇིག་རྟེན་ཁམས་ན་བཞུགས་པ་ཡི། །བླ་མ་རིག་འཛིན་རིགས་ལྔ་ཡབ་ཡུམ་དང་། །རྒྱལ་བ་ཞི་ཁྲོའི་ལྷ་ཚོགས་མ་ལུས་ཀུན། །ཐུགས་རྗེས་བདག་ལ་དགོངས་སུ་གསོལ། །བདག་ནི་རིག་འཛིན་བསྒྲུབ་པའོ། །བདག་བསྒྲུབ་པ་པོ་ལ་དགྲ་བྱུང་ན། །ང་མ་ཉེས་མ་ལེན་བསྲུང་མ་མཁྱེན། །གཟུ་དང་དཔང་དུ་དཀོན་མཆོག་བཞུགས། །ཞལ་ལྕེ་སྣང་སྲིད་ལྷ་འདྲེས་ཆོད། །དགྲ་བགེགས་སྡིག་ཅན་ལས་ངན་འདིས། །དང་པོ་སངས་རྒྱས་བསྟན་པ་བཤིག །བར་དུ་དཀོན་མཆོག་དབུ་འཕང་སྨད། །ཐ་མ་གསང་སྔགས་གཉེན་པོ་དྲལ། །ད་ལྟ་རྣལ་འབྱོར་བདག་ལ་བསྔོས། །ལས་དགེ་བ་བཅུ་ནི་ཁྱད་དུ་བསད། །མི་དགེ་བཅུ་ནི་དང་དུ་བླངས། །མཚམས་མེད་ལྔའི་འབྲས་བུ་སྨིན། །འདི་ན་བསྒྲལ་བའི་ཞིང་ཡིན་པའི། །ད་ལྟ་ཉིད་དུ་བསྒྲལ་བར་བྱ། །རྒྱལ་བ་ཞི་ཁྲོའི་ལྷ་ཚོགས་རྣམས། །ཆོས་ཉིད་ངང་ལས་མ་གཡོས་ཀྱང་། །རྔམས་བརྗིད་ཁྲོ་བའི་སྐུར་བཞེངས་ལ། །དགྲ་བགེགས་སྡིག་ཅན་ལས་ངན་རྣམས། །ཐུགས་རྗེས་བསྒྲལ་བའི་ཕྲིན་ལས་མཛོད། །ཛཿཧཱུྃ་བཾ་ཧོཿབཛྲ་ཨོཾ་ཀུ་ཤ་ཡ་ཛཿ བཛྲ་པ་ཤ་ཧཱུྃ། བཛྲ་སྥོ་ཊ་བཾ། བཛྲ་གྷནྚེ་ཧོ། བཛྲ་ཨ་ཀཪྴ་ཡ་ཛ་ཛཿ ན་མོ་གུ་རུ། བླ་ཚོལ་དུས་སུ་ལྷ་མོ་རེ་མ་ཏི། མདུན་དུ་བདུད་མོ་འབུམ་གྱི་ངོ་བོ་ལྕགས་ཀྱི་སྤྱང་མོ་མགོ་དགུ་ཞེས་བྱ་ལ། སྐུ་ལ་ལྕགས་ཀྱི་ཚ་ཚ་འཕྲོ། སྤྱང་ཀུའི་མགོ་དགུ་ཡོད་པ། ཕྱག་གཡས་ན་ལྕགས་ཀྱི་སྤྱང་མོ་མགོ་དགུ། གཡོན་ན་ཟངས་ཀྱི་འཕར་བ་ལྕེ་བརྒྱད་འགྱེད་ཐབས་སུ་བསྣམས་པ། སྐུ་ལ་ལྕགས་ཀྱི་ཚྭ་ཚྭ་འཕྲོ་བ། བསྐུལ་བ་བྱས་པ་ཙམ་གྱིས་མདུན་གྱི་མ་མོ་དང་སྤྲུལ་པའི་ཚོགས་རྣམས་མྱུར་དུ་སོང་ནས་དགྲ་བོ་རྣམས་བཀུག་ནས། མདུན་གྱི་ལིང་ག་ལ་ཐིམ་པར་བསམ། བྷྱོ། དོ་ནུབ་ནམ་གྱི་གུང་ལ་བབས། །ད་ལྟ་ཚོགས་ཀྱི་དུས་ལ་བབ། །མ་མོའི་བླ་ཚོལ་དུས་ལ་བབ། །ལྕགས་ཀྱི་སྤྱང་མོ་མགོ་དགུ་མ། །ཡ་འགལ་གནམ་ལ་མ་འགལ་ས། །སྐུ་ལ་ཅགས་ཀྱི་ཚྭ་ཚྭ་འཕྲོ། །ཕྱག་མ་གཡས་ན་འགྱེད་པ་ནི། །ལྕགས་ཀྱི་སྤྱང་མོ་མགོ་དགུ་འགྱེད། །ཕྱག་མ་གཡོན་ན་འགྱེད་པ་ནི། །ཟངས་ཀྱི་འཕར་བ་ལྕེ་བརྒྱད་འགྱེད། །དུང་གི་བྱ་རྒོད་གླད་ན་ལྡིང་། །བདུད་སྲིན་ཀུན་གྱི་མགོན་དུ་ཆེ། །སྲིད་པ་གསུམ་གྱི་བྱ་ར་མཁན། །སྲིད་པ་གསུམ་དུ་ཉུལ་ཞིང་རྒྱུག །ལེགས་ཉེས་གཉིས་ཀྱི་ཤན་འབྱེད་མ། །ཟས་སུ་དམ་ཉམས་དགྲ་བོའི་ཤ་ལ་ཟོ། །སྐོམ་དུ་དམ་ཉམས་དགྲ་བོའི་ཁྲག་ལ་འཐུང་། །དམ་ཉམས་དགྲ་བོའི་བླ་འཁྱམས་མ་བཏང་ཁུག་ལ་ཤོག །གཟུགས་ལིང་ག་འདི་ལ་མྱུར་དུ་ཁུག །མིང་བྱང་བུ་འདི་ལ་གནས་པར་མཛོད། །ཨོཾ་མ་ཧཱ་ཀ་ལ་རེ་མཱ་ཏི། དགྲ་བོ་ནྲྀ་མ་ར་ཡ་ཁུག་ཛ། བྷྱོཿ དམ་ཉམས་དགྲ་བོའི་བླ་ཚེ་འདི། །ནམ་མཁའི་ཁམས་སུ་ཤོར་སྲིད་ཀྱི། །ནམ་མཁའི་ཁམས་སུ་ཤོར་བ་ན། །སྲིང་གཅིག་རྡོ་རྗེ་དཔལ་ལྡན་མ། །བྱ་རྒྱལ་ཁྱུང་དུ་སྐུར་སྤྲུལ་ལ། །ཐང་དཀར་རྒོད་པོ་ཕོ་ཉར་འགྱེད། །ནམ་མཁའི་ཁམས་ནས་མ་བཏང་ཁུག་ལ་ཤོག །དམ་ཉམས་དགྲ་བོའི་བླ་ཚེ་འདི། །བར་སྣང་ཁམས་སུ་ཤོར་སྲིད་ཀྱི། །བར་སྣང་ཁམས་སུ་ཤོར་བ་ན། །སྲིང་གཅིག་རྡོ་རྗེ་དཔལ་ལྡན་མ། །རྒོད་གླག་དག་ཏུ་སྐུ་སྤྲུལ་པ། །བསྭེ་ཡི་གླག་མོ་ཕོ་ཉར་འགྱེད། །བར་སྣང་ཁམས་སུ་མ་བཏང་ཁྲིད་ལ་ཤོག །དམ་ཉམས་དགྲ་བོའི༴ ཕྱོགས་བཞི་མཚམས་བརྒྱད་དག་ཏུ་ཤོར་སྲིད་ཀྱི། །ཕྱོགས་བཞི་མཚམས་བརྒྱད་དག་ཏུ༴ སྲིང་གཅིག་རྡོ་རྗེ༴ ལྕགས་ཀྱི་སྤྱང་བརྒྱད་དུ༴ ལྕགས་ཀྱི་ཁྱི་སྡེར་རྐང་གསུམ་ཕོ༴ ཕྱོགས་བཞི་མཚམས་བརྒྱད་མ་བཏང་༴ དམ་ཉམས༴ ས་ཡི་འོག་ཏུ་ཤོར་སྲིད་ཀྱི། །ས་ཡི་འོག་ཏུ༴ སྲིང་གཅིག་རྡོ་རྗེ༴ ལྕགས་ཀྱི་བྱི་བར་སྐུ་སྤྲུལ་ལ། །ཟངས་ཀྱི་བྱི་བ་མགོ་ལྔ་ཕོ༴ ས་ཡི་འོག་ཏུ་མ་བཏང་༴ དམ་ཉམས་དགྲ་བོའི་རྒྱ་མཚོའི་གཏིང་དུ་ཤོར་སྲིད་ཀྱང་། །རྒྱ་མཚོའི་གཏིང་དུ་ཤོར༴ སྲིང་གཅིག་རྡོ་རྗེ༴ ཆུ་སྲིན་རྒྱལ་མོར་སྐུ༴ ཉ་ཆེན་ཡོར་པོ་ཕོ༴ རྒྱ་མཚོའི་གཏིང་དུ་མ་བཏང་༴ དམ་ཉམས༴ གངས་དཀར་རྩེ་ལ་ཤོར་སྲིད་ཀྱང་། །གངས་དཀར་རྩེ་ལ༴ སྲིང་གཅིག༴ དུང་གི་སེང་གེ་སྐུ་སྤྲུལ་ལ། །གངས་བྱི་དཀར་མོར་ཕོ་ཉར་འགྱེད། །གངས་དཀར་རྩེ་ལ་མ་བཏང་ཁྲིད་ལ་ཤོག །དམ་ཉམས་དགྲ་བོའི༴ ཉིན་རི་དཀར་ལ་ཤོར་སྲིད་ཀྱང་། །ཉིན་རི་དཀར་ལ་ཤོར་བ་ན། །སྲིང་གཅིག་རྡོ་རྗེ༴ ལྕགས་ཀྱི་སྤྱང་ཀུར་སྐུ༴ ཉིན་རི་དཀར་ལ་མ་བཏང་༴ དམ་ཉམས༴ སྲིབ་རི་ནག་ལ་ཤོར་སྲིད་ཀྱང་། །སྲིབ་རི་ནག་ལ༴ སྲིང་གཅིག༴ གསེར་གྱི་སྟག་མོ་མགོ་ལྔ་སྐུ༴ ཟངས་ཀྱི་འཕར་བ་ཕོ༴ སྲིབ་རི་ནག་ལ་མ་བཏང༴ དམ་ཉམས་བན་དྷེའི་ལག་ཏུ་ཤོར་སྲིད་ཀྱང་། །བན་དྷེའི་ལག་ཏུ་ཤོར༴ སྲིང་གཅིག༴ ཕྱག་ན་རྡོ་རྗེའི་སྐུ༴ ཡངས་དཀར་རྒྱལ་པོ་ཕོ༴ བན་དྷེའི་ལག་ནས་མ་བཏང་༴ དམ་ཉམས༴ བོན་པོའི་ལག་ཏུ་ཤོར་སྲིད༴ བོན་པོའི་ལག་ཏུ༴ སྲིང་གཅིག༴ མགོན་པོ་ནག་པོའི་སྐུ༴ ཀླུ་བདུད་ནག་པོའི་ཕོ༴ བོན་པོའི་ལག་ནས་མ་བཏང་༴ དམ་ཉམས་དགྲ་བོའི༴ སྲོག་ལྷ་གཉེན་པོའི་ལག་ཏུ་ཤོར་སྲིད་ཀྱང་། །སྲོག་ལྷ་གཉེན་པོའི་ལག་ཏུ་ཤོར༴ སྲིང་གཅིག་རྡོ་རྗེ༴ ཀླུ་བདུད་གདུག་པའི་སྐུ༴ འབྲུག་མོ་ངར་ཆེན་ཕོ༴ སྲོག་ལྷ་གཉེན་པོའི་ལག་ནས་མ་བཏང་༴ དམ་ཉམས་དགྲ་བོའི༴ འགོ་བའི་ལྷ་ལྔའི་ལག་ཏུ་ཤོར༴ འགོ་བའི་ལྔའི་ལག༴ སྲིང་གཅིག༴ ཞིང་ལྤགས་དག་ཏུ་སྐུ་སྤྲུལ༴ ཞིང་དབྱུག་དཀར་པོའི་ཕོ༴ འགོ་བའི་ལྷ་ལྔའི་ལག་ནས་མ་བཏང་༴ དམ་ཉམས༴ ལུས་ཀྱི་ལྷ་ལྔའི་ལག་ཏུ་ཤོར༴ ལུས་ཀྱི་ལྷ་ལྔའི་ལག་ན༴ སྲིང་གཅིག༴ དུང་གི་མོན་པ་ནག་པོ་དག་ཏུ་སྐུ༴ ཟངས་ལྕགས་བྱ་ཁྲ་ནག་པོ་ཕོ༴ ལུས་ཀྱི་ལྷ་ལྔའི་ལག་ནས་མ་བཏང་༴ དམ་ཉམས༴ ཕུར་བཟློག་མཁན་གྱི་ལག་ཏུ་མ་བཏང་ཁྲིད་ལ་ཤོག །སྔགས་བཟློག་མཁན་གྱི་ལག་ཏུ་མ་བཏང་༴ བསྲུང་བཟློག་མཁན་གྱི་ལག་ཏུ་མ༴ རྫས་བཟློག་མཁན་གྱི་ལག་ཏུ་མ༴ མཐོ་རི་རབ་རྩེ་ནས་མ་བཏང་ཁྲིད་ལ་ཤོག །དམའ་རྒྱ་མཚོའི་གཏིང་ནས་མ༴ བར་འཛམ་བུའི་གླིང་ནས་མ༴ སྲ་བ་བྲག་ལ་བབ་ཀྱང་༴ སྙི་བ་ཆུ་ལ་བབ་ཀྱང་མ༴ འཕྱོ་བ་ཆུ་ལ་བབ་ཀྱང་མ༴ དམ་ཉམས་དགྲ་བོའི་བླ་འཁྱམས་མ་བཏང་༴ གཟུགས་ལིང་ག་འདི་ལ་མྱུར་དུ་ཁྲིད་ལ་ཤོག །མིང་བྱང་བུ་འདི་ལ་གནས་པར་གྱུར། །དམ་ཉམས་དགྲ་བོའི་ལས་ངན་འདི། །དེས་བྱེད་མ་མོས་དེས་ལ་ཤོག །འདྲེན་བྱེད་མ་མོས་དྲངས་ལ་ཤོག །འགུག་བྱེད་མ་མོས་ཁུག་ལ་ཤོག །འདེད་བྱེད་མ་མོས་དེད་ལ་ཤོག །འཆིང་བྱེད་མ་མོས་འཆིང་ལ་ཤོག །བསྟོད་བྱེད་མ་མོས་བསྟོད་ལ་ཤོག །གསོད་བྱེད་མ་མོས་གསོད་ལ་ཤོག །རང་དབང་མེད་པར་འདིར་ཁུག་ལ། །གཟུགས་ལིང་ག་འདི་ལ་ཁུག་ལ་ཤོག །མཚན་བྱང་བུ་འདི་ལ་གནས་པར་གྱུར། །ཐོགས་པ་མེད་པར་ད་སྒྲོལ་ཅིག །ཚེ་བསོད་བཀྲགས་མདངས་དྲོད་དབུགས་རྣམས། །བདུད་མོ་རེ་མ་ཏིའི་ད་ཕྲོག་ལ། །གློ་སྙིང་ནང་རོལ་བཅས་པ་རྣམས། །དཔལ་ལྡན་མ་ཡི་རྔམ་ཟས་གྱིས། །ཤ་ཁྲག་རུས་གསུམ་ཐམས་ཅད་ཀྱང་། །མ་མོའི་མཁའ་འགྲོའི་ཚོགས་སུ་བཞེས། །ཨོཾ་མ་ཧཱ་ཀཱ་ལི་རེ་མ་ཏི། །དགྲ་བོ་ནྲྀ་མ་ར་ཡ་ཛ་ཛཿ ཞེས་བླ་ཚུལ་འགུགས་ལེགས་སོ། ། ཧཱུྃ། བསྟན་ལ་སྡང་བའི་དགྲ་བོ་འདི། །བསྒྲལ་བའི་ཞིང་དུ་གྱུར་པ་ཡིན། །འགོ་བའི་ལྷ་ལྔ་ལ་སོགས་པའི། །བསྲང་བྱེད་ལྷ་རྣམས་ཀུན་གྱིས་ཀྱང་། །སྡིག་ཅན་འདི་ལ་བསྲུང་བར་མ་བྱེད་པར། །དམ་ཉམས་དགྲ་འདི་མྱུར་དུ་སྤངས། །སྡིག་ཅན་དགྲ་ཡི་གཤེད་མཛོད་ཅིག །ཨོཾ་མ་ཧཱ་ཀ་ལི་རེ་མ་ཏི། །དགྲ་བོ་ནྲྀ་མ་ར་ཡ་ཤག་ཕྱེ། །ཧཱུཾ། དགྲ་བོའི་ཕོ་ལྷ་འཕྲག་པ་གཡས་ནས་ཕྱེས། །མ་ལྷ་འཕྲག་པ་གཡོན་ནས་ཕྱེས། །ཞང་ལྷ་སྤྱི་བོའི་གཙུག་ནས་ཕྱེས། །ཉེ་ལྷ་རྐང་པའི་མཐིལ་ནས་ཕྱེས། །སྲོག་ལྷ་སྙིང་གི་དཀྱིལ་ནས་ཕྱེས། །སྒྲ་ལྷ་རྟག་པའི་རྒྱབ་ནས་ཕྱེས། །ལྷན་ཅིག་སྐྱེས་པའི་ལྷ་དང་ཕྱེས། །མཉམ་པོར་འོང་བའི་བདུད་དང་སྤྲོད། །གནམ་ལ་འཇུ་བའི་འཇུ་ཐག་ཆོད། །ས་ལ་བརྟེན་པའི་རྟེན་ཕུར་ཕུད། །གྲི་ཐབས་ཉི་ཤུ་རྩ་ལྔས་སོད། །བདུན་རྒྱུད་ཚུན་ཆད་མ་བཏང་བར། །གཏན་ནས་བརླག་པའི་ཕྲིན་ལས་མཛོད། །ཨོཾ་མ་ཧཱ་ཀ་ལི་རེ་མ་ཏི། །དགྲ་བོ་ནྲྀ་མ་ར་ཡ་ཤག་ཕྱེས། ། ཞེས་ལྷ་དབྱེ་བྱའོ།  ༈  །རླུང་སྤྲོས་ལྷ་མོ་ནག་མོ་སྟེ། གཡས་ཀྱི་གྲི་གུག་སྲོག་རྩ་རྒལ་ནས་གཅོད། །གཡོན་གྱི་ཐོད་ཁྲག་སེམས་ཀྱི་མར་མེ་སོད། །བདུད་རྩི་ཧཱུྃ་གི་ངོ་བོ་ཕྲོག་པར་བྱ། །འབུད་པའི་རླུང་གི་མར་མེ་གསོད་པར་བྱ། །དྲངས་བའི་རླུང་གི་ཐིག་ལེ་དྲངས་པར་བྱ། །དྲུག་ཅུ་རྩ་གཉིས་ཐུན་གྱི་དམིགས་བྱ་སོད། །ཅེས་པ་ནི། བདག་གི་སྣ་བུག་གཡས་ནས་རླུང་སྔོ་དམར་སྤྲོས་པའི་རྩེ་མོ་ལས། བྷྱོ་ནག་མོ་གཅིག་འཕྲོས་པའི་བསྒྲུབ་བྱའི་སྣ་བུག་གཡོན་དུ་ཞུགས་པའམ། ལྷ་མོ་ནག་མོ་གཡས་ཀྱི་གྲི་གུག །གཡོན་ཐོད་ཁྲག་ཐོག་པ། གྲི་གུག་གིས་སྲོག་རྩ་བཅད། ཐོད་ཁྲག་གི་རྣམ་པར་ཤེས་པ་མར་མེ་ལྟ་བུ་དེ་ལ་བརྒྱབ་པས་ནག་གམ་གྱིས་བཏང་བར་བསམ། དེ་ནས་གཟུང་ཐག་ལག་ཏུ་བཟུང་ལ། ཁོའི་སྲོག་རྩ་ནས་བཟུང་བར་བསམ་ལ་སྔགས་བཟླས་པའི་སྔགས་ཀྱིས་འོད་ཟེར་གྱིས་སྲོག་རྩ་དེ་རྦད་རྦད་བཅད་པར་བསམ་མོ། །ཕུར་བུ་ལྷ་མོ་ཞལ་གཅིག་ཕྱག་གཉིས་སྨད་ཕུར་བ་མགར་གྱི་སོལ་མེ་ནས་བྱུང་བ་ལྟར་དམར་ལམ་མེ་འབར་བསམ། སྤྱི་བོར། མགྲིན་པ། གསང་གནས། སྙིང་ཀ་ལྟེ་བ་རྣམས་སུ་བཏབས་པའི་ཐལ་གྱིས་ཕུར་བར་བསམ་ཞིང་། བྷྱོཿ ཕུར་ཟོར་བསྲུང་མ་རེ་མ་ཏི། །དམ་ལ་མ་འདའ་ད་ཚུར་བྱོན། །ལྕགས་སམ་དྲག་པོའི་ཤིང་རྣམས་ལ། །མངོན་སྤྱོད་དྲག་པོའི་ཕུར་བུ་བྱས། །སྤྱི་བོར་རྒྱ་མདུད་གཞལ་ཡས་ཁང་། །རྐེད་པ་རྒྱ་མདུད་དཔལ་ལྡན་མ། །རྩེ་མོ་ཟུར་གསུམ་རེ་མ་ཏི། །སྤྱི་བོར་རྒྱ་མདུད་འབྲུག་སྟོང་ལྡིར། །རྐེད་པ་རྒྱ་མདུད་གློག་སྟོང་འགྱུ། །རྩེ་མོ་ཟུར་གསུམ་མེ་ལྟར་འབར། །མེ་ལྟར་འབར་བའི་རྩེ་མོ་ན། །ངན་སྔགས་དམོད་པའི་མཚོན་སྤྲོས་པས། །དམ་ཉམས་དགྲ་བོའི་སྙིང་ལ་གཟིར། །བྷྱོཿ བདུད་མོ་བྱེ་བ་འབུམ་གྱིས་གཙོ་བོ་ནི། །དཔལ་ལྡན་གཉེན་གྱི་རྡོ་རྗེ་རེ་མ་ཏི། །མཿཁྱེད་ཀྱི་ཐུགས་དམ་དུས་ལ་བབ། །སྐུ་མདོག་མཐིང་ནག་ཞལ་གཅིག་གཉིས་མ། །ཕྱག་གཡས་བདུད་ཀྱི་རལ་གྲི་འབར་བ་ཡི། །དམ་ཉམས་དགྲ་བགེགས་སྲོག་རྩ་རྒལ་ཆོད། །ཕྱག་གཡོན་གདུགས་པའི་ཐོད་ཁྲག་གིས། །དམ་ཉམས་དགྲ་བོའི་སྙིང་ཁྲག་ཞལ་དུ་གསོལ། །སྐུ་སྨད་ལྕགས་ཀྱི་ཕུར་པ་ཟུར་གསུམ་རྣོ། །བཏབ་པའི་ཐེབ་པར་མཛོད་ཅིག་རེ་མ་ཏི། །ཐེབས་པས་རྡུལ་དུ་རློག་ཅིག་རེ་མ་ཏི། །འཕང་བ་ཕྱིར་མ་ལྡོག་ཅིག་རེ་མ་ཏི། །དགྲ་བགེགས་འབྱུང་པོ་སོད་ཅིག་རེ་མ་ཏི། །བྷྱོ། དཔལ་ལྡན་གཉན་གྱི་རྡོ་རྗེ་རེ་མ་ཏི། །མཿཁྱོད་ཀྱི་ཐུགས་དམ་དུས་ལ་བབ། །བྱད་མའི་ལུས་ཀྱི་སྦྱོར་བ་བཤིགས་པའི་དུས་ལ་བབ། །ལུས་ཀྱི་ནུས་པ་འཕྲོག་པའི་དུས་ལ་བབ། །བྷྱོ། དཔལ་ལྡན་གཉན་གྱི་རྡོ་རྗེ་རེ་མ་ཏི། །མ་ཁྱེད་ཀྱི་ཐུགས་དམ༴ བྱད་མའི་ངག་གི་སྦྱོར་བ་བཤིགས་པའི་དུས་ལ༴ ངག་གི་ནུས་པ་འཕྲོག་པའི༴ བྷྱོ། དཔལ་ལྡན་གཉན་གྱི་རྡོ་རྗེ་རེ་མ་ཏི། །མ་ཁྱེད་ཀྱི་ཐུགས་དམ༴ བྱད་མའི་ཡིད་ཀྱི་སྦྱོར་བ་བཤིགས་པའི༴ ཡིད་ཀྱི་ནུས་པ་ཕྲོག༴ བྷྱོ། དཔལ་ལྡན་གཉན་གྱི་རྡོ་རྗེ་རེ་མ་ཏི། །མ་ཁྱེད་ཀྱི་ཐུགས༴ བྱད་མའི་ཁམས་དང་སྐྱེ་མཆེད་བཤིག་པའི༴ བཀྲག་དང་གཟི་མདངས་འཕྲོག་པའི༴ བྷྱོ། དཔལ་ལྡན་གཉན་གྱི་རྡོ་རྗེ་རེ་མ་ཏི། །མ་ཁྱེད་ཀྱི་ཐུགས༴ བྱད་མའི་ལྟེ་བའི་ཙཀྐྲ་བཤིག༴ བསྲུང་སྐྱོབས་ནུས་པ་འཕྲོག་པའི༴ བྷྱོ། དཔལ་ལྡན་གཉན་གྱི་རྡོ་རྗེ་རེ་མ་ཏི། །མ་ཁྱོད་ཀྱི་ཐུགས༴ བྱད་མའི་བླ་དང་ཡན་ལག་བཅོམ་པའི་དུས་ལ་བབ། །རྟེན་དང་རྣམ་ཤེས་འཕྲོག༴ བྷྱོ། དཔལ་ལྡན་གཉན་གྱི་རྡོ་རྗེ་རེ་མ་ཏི། །མ་ཁྱོད་ཀྱི་ཐུགས་དམ་དུས་ལ་བབ། །སྡིག་ཅན་སྡང་བའི་དགྲ་བོ་འདིས། །གཏན་ནས་བརླག་པའི་ཕྲིན་ལས་མཛོད། །ཨོཾ་མ་ཧཱ་ཀ་ལི་རེ་མ་ཏི། །དགྲ་བོ་ནྲྀ་མ་ར་ཡ་རྦད།  མཚོན་ཐུན་ནི། མཚོན་ཆའི་ཚོགས་ཐམས་ཅད་ལྷ་མོའི་རལ་གྲི་བསམ་ལ། དགྲ་བོའི་སྙིང་དཀར་ནག་མཚམས་སུ་བརྒྱབ་པའི་སྤྱི་བོ་ནས་རྐང་མཐིལ་བར་ཤག་ཤག་བཏང་བར་བསམ་མོ། ། བྷྱོ། ལྷ་མོ་ནག་མོ་རེ་མ་ཏི། །ཁྱོད་ཀྱི་ལས་ཀ